heliodorus-scr-erot.aethiopica 2.25
γίνεται δὲ περὶ ἐμὲ τοιόνδε . γύναιον Θρᾳκικὸν τὴν ὥραν ἀκμαῖον καὶ τὸ κάλλος δεύτερον μετὰ Χαρίκλειαν ἔχουσα , ὄνομα Ῥοδῶπις , οὐκ οἶδ̓ ὁπόθεν ἢ ὅπως κακῇ μοίρᾳ τῶν ἐγνωκότων ὁρμηθέν , ἐπεπόλαζε τὴν Αἴγυπτον , καὶ ἤδη καὶ εἰς τὴν Μέμφιν ἐκώμαζε , πολλῇ μὲν θεραπείᾳ πολλῷ δὲ πλούτῳ δορυφορουμένη , πᾶσι δ̓ ἀφροδισίοις θηράτροις ἐξησκημένη . οὐ γὰρ ἦν ἐντυχόντα μὴ ἡλωκέναι : οὕτως ἄφυκτόν τινα καὶ ἀπρόσμαχον ἑταιρίας σαγήνην ἐκ τῶν ὀφθαλμῶν ἐπεσύρετο . ἐφοίτα δὴ θαμὰ καὶ εἰς τὸν νεὼν τῆς Ἴσιδος , ἧς προεφήτευον , καὶ τὴν θεὸν συνεχῶς ἐθεράπευε θυσίαις τε καὶ ἀναθήμασι πολυταλάντοις . αἰσχύνομαι λέγειν , ἀλλ̓ εἰρήσεται : γίνεται δὴ κἀμοῦ κρείττων ὀφθεῖσα πολλάκις . ἐνίκα τὴν διὰ βίου μοι μελετηθεῖσαν ἐγκράτειαν , ἐπὶ πολύ τε τοῖς σώματος ὀφθαλμοῖς τοὺς τῆς ψυχῆς ἀντιστήσας , ἀπῆλθον τὸ τελευταῖον ἡττηθεὶς καὶ πάθος ἐρωτικὸν ἐπιφορτισάμενος . ἀρχὴν δὴ τῶν ἐσομένων καὶ προαγορευθέντων μοι πρὸς τοῦ θείου δυσχερῶν τὴν γυναῖκα φωράσας , καὶ συνεὶς ὡς τῶν πεπρωμένων ἐστὶν ὑπόκρισις καὶ ὡς ὁ τότε εἰληχὼς δαίμων οἱονεὶ προσωπεῖον αὐτὴν ὑπῆλθε , τὴν μὲν ἐκ παίδων μοι σύντροφον ἱερωσύνην ἔγνων μὴ καταισχῦναι , μηδὲ ἱερὰ καὶ τεμένη θεῶν βεβηλῶσαι : τῶν δὲ ἡμαρτημένων οὐκ ἔργῳ ʽμὴ γένοιτὀ ἀλλ̓ ἐφέσει μόνῃ τὴν ἁρμόζουσαν ἐπιβαλὼν ζημίαν , δικαστὴν ἐμαυτῷ τὸν λογισμὸν ἀναδείξας , φυγῇ κολάζω τὴν ἐπιθυμίαν , καὶ τῆς ἐνεγκούσης ὁ βαρυδαίμων ἐξῄειν , ὁμοῦ μὲν εἴκων ταῖς μοιρῶν ἀνάγκαις καὶ πράττειν ὅ τι καὶ βούλοιντο τὰ καθ̓ ἡμᾶς ἐπιτρέπων , ὁμοῦ δὲ τὴν ἀποτρόπαιον Ῥοδῶπιν ἀποφεύγων : ἐδεδίειν γάρ , ὦ ξένε , μὴ τοῦ τότε ἐπικρατοῦντος ἀστέρος ἐπιβρίσαντος καὶ πρὸς τὸ αἰσχρότερον τῶν ἔργων ἐκνικηθείην . ὃ δέ με πρὸ πάντων καὶ ἐπὶ πᾶσιν ἐξήλαυνεν , οἱ παῖδες ἦσαν , οὓς ἡ ἄρρητός μοι πολλάκις ἐκ θεῶν σοφία ξιφήρεις ἀλλήλοις συμπεσεῖσθαι προηγόρευε . περιγράφων οὖν τῶν ὀφθαλμῶν τὴν οὕτως ἀπηνῆ θέαν , ἣν ἐκτραπήσεσθαι καὶ τὸν ἥλιον εἰκάζω νέφος τῆς ἀκτῖνος προκαλυψάμενον , καὶ πατρῴαις ὄψεσι τὸν παίδων φόνον ἀθέατον χαριζόμενος , ἐξῴκιζον ἐμαυτὸν γῆς τε καὶ οἰκίας πατρῴας , τὴν μὲν ὁρμὴν οὐδενὶ φράσας , πρόφασιν δέ , ὡς εἰς Θήβας τὰς μεγάλας ἀνακομίζομαι , ποιησάμενος , ὡς ἂν θάτερον τῶν παίδων τὸν πρεσβύτερον θεασαίμην , ἐκεῖ παρὰ τῷ μητροπάτορι τότε διάγοντα . Θύαμις ἦν ὄνομα αὐτῷ , ὦ ξένε . συνεστάλη πάλιν ὁ Κνήμων ὥσπερ τῷ ὀνόματι τοῦ Θυάμιδος βληθεὶς τὴν ἀκοήν . καὶ ὃ μὲν ἐκαρτέρησε σιωπῆσαι τῶν ἑξῆς ἕνεκεν , ὃ δὲ ἐπέραινε τὸν λόγον ὧδε . παραλείπω τὴν ἐν μέσῳ πλάνην , ὦ νεανία : συντελεῖ γὰρ οὐδὲν εἰς τὴν παρὰ σοῦ ζήτησιν :
Lemmas: γίγνομαι δέ περί ἐγώ τοιόσδε . γύναιον Θρᾳκικός ὁ ὥρα ἀκμαῖος καί ὁ κάλλος δεύτερος μετά Χαρίκλεια ἔχω , ὄνομα Ῥοδῶπις , οὐ οἶδα ὁπόθεν ἤ ὅπως κακός μοῖρα ὁ γιγνώσκω ὁρμάω , ἐπιπολάζω ὁ Αἴγυπτος , καί ἤδη καί εἰς ὁ Μέμφις κωμάζω , πολύς μέν θεραπεία πολύς δέ πλοῦτος δορυφορέω , πᾶς δέ ἀφροδίσιος θήρατρον ἐξασκέω . οὐ γάρ εἰμί ἐντυγχάνω μή ἁλίσκομαι : οὕτως ἄφυκτος τις καί ἀπρόσμαχος ἑταιρεία σαγήνη ἐκ ὁ ὀφθαλμός ἐπισύρω . φοιτάω δή θαμά καί εἰς ὁ ναός ὁ Ἶσις , ὅς προφητεύω , καί ὁ θεός συνεχής θεραπεύω θυσία τε καί ἀνάθημα πολυτάλαντος . αἰσχύνω λέγω , ἀλλά λέγω : γίγνομαι δή ἐγώ κρατύς ὁράω πολλάκις . νικάω ὁ διά βίος ἐγώ μελετάω ἐγκράτεια , ἐπί πολύς τε ὁ σῶμα ὀφθαλμός ὁ ὁ ψυχή ἀνθίστημι , ἀπέρχομαι ὁ τελευταῖος ἡσσάομαι καί πάθος ἐρωτικός ἐπιφορτίζω . ἀρχή δή ὁ εἰμί καί προαγορεύω ἐγώ πρός ὁ θεῖος δυσχερής ὁ γυνή φωράω , καί συνίημι ὡς ὁ πόρω εἰμί ὑπόκρισις καί ὡς ὁ τότε λαγχάνω δαίμων οἱονεί προσωπεῖον αὐτός ὑπέρχομαι , ὁ μέν ἐκ παῖς ἐγώ σύντροφος ἱερωσύνη γιγνώσκω μή καταισχύνω , μηδέ ἱερός καί τέμενος θεός βεβηλόω : ὁ δέ ἁμαρτάνω οὐ ἔργον ὅς γίγνομαι ἀλλά ἔφεσις μόνος ὁ ἁρμόζω ἐπιβάλλω ζημία , δικαστής ἐμαυτοῦ ὁ λογισμός ἀναδείκνυμι , φυγή κολάζω ὁ ἐπιθυμία , καί ὁ φέρω ὁ βαρυδαίμων ἐξέρχομαι , ὁμοῦ μέν εἴκω ὁ μοῖρα ἀνάγκη καί πράσσω ὅς τις καί βούλομαι ὁ κατά ἐγώ ἐπιτρέπω , ὁμοῦ δέ ὁ ἀποτρόπαιος Ῥοδῶπις ἀποφεύγω : δείδω γάρ , ὦ ξένος , μή ὁ τότε ἐπικρατέω ἀστήρ ἐπιβρίθω καί πρός ὁ αἰσχρός ὁ ἔργον ἐκνικάω . ὁ δέ ἐγώ πρό πᾶς καί ἐπί πᾶς ἐξελαύνω , ὁ παῖς εἰμί , ὅς ὁ ἄρρητος ἐγώ πολλάκις ἐκ θεός σοφία ξιφήρης ἀλλήλων συμπίπτω προαγορεύω . περιγράφω οὖν ὁ ὀφθαλμός ὁ οὕτως ἀπηνής θέα , ὅς ἐκτραπέω καί ὁ ἥλιος εἰκάζω νέφος ὁ ἀκτίς προκαλύπτω , καί πατρῷος ὄψις ὁ παῖς φόνος ἀθέατος χαρίζω , ἐξοικίζω ἐμαυτοῦ γῆ τε καί οἰκία πατρῷος , ὁ μέν ὁρμή οὐδείς φράζω , πρόφασις δέ , ὡς εἰς Θῆβαι ὁ μέγας ἀνακομίζω , ποιέω , ὡς ἄν ἕτερος ὁ παῖς ὁ πρέσβυς θεάομαι , ἐκεῖ παρά ὁ μητροπάτωρ τότε διάγω . Θύαμις εἰμί ὄνομα αὐτός , ὦ ξένος . συστέλλω πάλιν ὁ Κνήμων ὥσπερ ὁ ὄνομα ὁ Θύαμις βάλλω ὁ ἀκοή . καί ὁ μέν καρτερέω σιωπάω ὁ ἑξῆς ἕνεκα , ὁ δέ περαίνω ὁ λόγος ὧδε . παραλείπω ὁ ἐν μέσος πλάνη , ὦ νεανίας : συντελέω γάρ οὐδείς εἰς ὁ παρά σύ ζήτησις :